แก้ที่สาเหตุอื่น สำรวจปัญหาสุขภาพ ฝึกแมวอีกรอบหลังย้ายบ้าน เปลี่ยนทรายแมว หรือเกิดเรื่องกระทบกระเทือนใจ
จริงๆ ก็ไม่ใช่ขั้นตอนบังคับในการฝึกแมวใช้กระบะทราย แต่บอกเลยว่าแมวทำหมันแล้วฉี่เรี่ยราดน้อยลงเยอะ แมวที่ยังไม่ทำหมันชอบพ่นฉี่โดยเฉพาะตอนเครียด เข้ากันไม่ได้กับแมวตัวผู้ตัวอื่น หรืออวดศักดาให้แมวตัวเมียช่วงจะผสมพันธุ์ ยิ่งทำหมันไวก็ยิ่งหมดปัญหาเร็ว ถ้าปล่อยไว้นานเกินไป อาจติดเป็นนิสัยกระทั่งหลังทำหมัน แมวก็เหมือนคน เครียดได้เป็นบางเวลาและสถานที่ บางทีก็เลิกใช้กระบะทรายเพราะคนหรือสัตว์เลี้ยงหายไปจากบ้าน (อีกทีคือย้ายเข้ามา) แมวบางตัวก็ประท้วงตอนตกแต่งบ้านใหม่ 2 - 3 วิธีที่ช่วยได้คือ   หามุมสงบเป็นพื้นที่ส่วนตัวให้แมว เช่น ที่ซ่อนหรือคอนโดแมวสูงๆ ถ้าปกติปล่อยแมวไปเดินเล่นนอกบ้าน ก็อย่าไปขัง ปล่อยเข้าๆ ออกๆ ตามใจเหมือนเดิม  รอให้แมวเข้าหาเอง และเล่นกับแมวบ่อยๆ แบบใจเย็น แมวบางตัวจะเครียดถ้าคุณไม่เล่นด้วยนานๆ แต่บางตัวก็ไม่ชอบให้ใครมาลูบ จับ หรืออุ้มแบบสุ่มสี่สุ่มห้า ถ้าพฤติกรรมไม่พึงประสงค์ของแมวไม่ยอมหาย อาจถึงเวลาปรึกษาสัตวแพทย์หรือครูฝึกพฤติกรรมสัตว์โดยเฉพาะ ถ้าแมวถอยหลังไปชิดผนัง กระตุกหางไปมา แล้วพ่นฉี่ (spray) แปลว่าเป็นการกำหนดอาณาเขต ถ้าจับไม่ได้คาหนังคาเขา ให้สังเกตคราบฉี่กลมๆ กลิ่นฉุนๆ อยู่สูงขึ้นไปเหนือระดับความสูงของก้นแมวนิดหน่อย พร้อมรอยฉี่หยดลากยาวลงมาถึงบัวเชิงผนังและพื้นห้อง แมวตัวไหนก็พ่นอาณาเขตแบบนี้ได้ แต่มักเกิดในแมวตัวผู้ที่ยังไม่ได้ทำหมัน วิธีรับมือก็คือ   ส่วนใหญ่ที่แมวพ่นอาณาเขตเพราะเครียดหรือมีแมวตัวอื่นมาเบียดเบียน ให้ลองสังเกตตามวิธีการทางด้านบน บางทีแมวก็พ่นอาณาเขตเพราะแถวบ้านมีแมวใหม่เดินผ่าน โดยเฉพาะพ่นฉี่ใส่ประตู หน้าต่าง หรือผนัง/บัวเชิงผนัง ให้ลองกันน้องแมวให้อยู่ห่างสวน หรือปิดมู่ลี่ไปซะเลย แมวประมาณ 30% ที่ชอบพ่นอาณาเขต คุณหมอตรวจแล้วพบว่ามาจากปัญหาสุขภาพ เพราะงั้นควรพาแมวไปตรวจสุขภาพ โดยเฉพาะทำวิธีไหนแล้วก็ยังไม่ได้ผล ถ้าเอาลูกแมวมาเลี้ยง พอเริ่มโตก็ต้องเปลี่ยนกระบะทรายให้ใหญ่ขึ้นตามไปด้วย ที่ว่าใหญ่คือพอให้แมวกลับตัวได้สบาย และหาจุดสะอาดทำธุระได้แม้คุณลืมทำความสะอาดไปบ้าง 1 - 2 วัน แมวเกลียดการเปลี่ยนแปลง อาจต้องใช้เวลาหน่อยกว่าจะเคยชินกับกระบะทรายใหม่ แต่ถ้าไม่ยอมใช้สักที ให้ลองทำตามวิธีการต่างๆ ด้านบน แมวขนยาวบางพันธุ์ เวลาขับถ่าย ขนแถวก้นจะสกปรกง่ายจนจับเป็นก้อนหรือพันกัน ทำให้เจ็บหรือไม่สบายตัว จนเชื่อมโยงด้านลบกับกระบะทราย ถ้าสังเกตแล้วท่าทางจะเป็นแบบนี้ ให้ค่อยๆ เล็มขนที่สกปรกพันกันออกไป แมวบางตัวชอบประท้วงตอนเจ้าของไม่อยู่บ้าน ประมาณว่าฉี่ใส่บริเวณที่มีกลิ่นเจ้าของชัดเจน เช่น บนเตียงนอน เพราะงั้นต้องบอกคนดูแลบ้านว่าอย่าเปิดประตูห้องนอนทิ้งไว้ หรือหากระบะทรายสำรอง แมวจะได้ใช้โดยไม่ต้องเฉียดกรายไปใกล้คนที่มาดูแล ถ้าเป็นไปได้ คนที่มาดูแมวให้ต้องเป็นคนที่แมวรู้จักคุ้นเคย หรืออย่างน้อยก็ต้องแนะนำให้ทำความรู้จักกันก่อน พอตึงเครียดกับหมาแมวตัวอื่นเมื่อไหร่ แมวเป็นต้องพ่นอาณาเขต ทั้งๆ ที่เคยดีกันมาก่อนก็ไม่เว้น แบบนี้ต้องให้แมวมีกระบะทรายส่วนตัว ไม่ต้องก้าวก่ายกัน  หากระบะทรายให้ครบทุกตัว พร้อมกระบะสำรองอีก 1 กระบะ โดยจัดวางแยกกันไป แต่ถ้าเป็นไปได้ต้องมีทางออกอย่างน้อย 2 ทาง แมวแต่ละตัวต้องมีเบาะนอนและชามอาหารของตัวเอง แต่ต้องอยู่แยกจากกัน และอยู่ห่างจากกระบะทราย มีคอนโดแมวหลายจุดและมุมลับให้แมวได้ซ่อนตัว ถ้าแมวยังไม่ยอมกลับมาใช้กระบะทราย หรือยังก้าวร้าวใส่อีกตัว ให้เข้มงวดขึ้นโดยจับแยก ถือเป็นขั้นตอนที่บางทีก็จำเป็น เวลาพาแมวใหม่เข้าบ้าน  แยกแมวไปคนละห้อง แล้วปิดประตูกั้น จะได้ยังได้กลิ่นกันอยู่ แค่มองไม่เห็นกัน พยายามให้ดมกลิ่นกันและกัน โดยให้อาหารทางประตูเดียวกัน หรือสลับห้องกันอยู่ทุกวัน พอผ่านไป 2 - 3 วัน ให้เริ่มแง้มประตู ถ้าทำตัวดีทั้งคู่ ก็ลองปล่อยให้ได้ทำความคุ้นเคยกัน แต่ถ้าก้าวร้าวไม่หาย ก็ต้องใส่สายจูง ผูกไว้คนละมุมของห้องเดียวกันชั่วคราวเพื่อความปลอดภัย ปล่อยให้แมวกินและเล่นในสายตาของกันและกัน จากนั้นค่อยๆ พามาใกล้กันเรื่อยๆ พอแมวสงบ ให้ลองเอาน้ำทูน่ากระป๋องแตะๆ ที่หัวของแต่ละตัว แมวจะได้เลียตัวผ่อนคลาย ดีไม่ดีจะเลียให้กันด้วย ถ้าแมวตัวเกร็งเบ่งฉี่ หรือใช้กระบะทรายนานแต่ไม่มีฉี่หรืออึออกมา ให้รีบพาแมวไปหาหมอ โดยเฉพาะแมวตัวผู้ที่เสี่ยงจะเป็นโรคทางเดินปัสสาวะได้สูง คือท่อปัสสาวะ (ท่อจากกระเพาะปัสสาวะมาถึงจุ๊ดจู๋แมว) ตีบหรืออุดตัน ฉี่จะเริ่มผ่านได้น้อยลงจนกระทั่งอุดตัน ฉี่ไม่ออกอีก เป็นโรคที่อันตรายถึงชีวิตได้ ต้องรีบพาไปหาหมอ นอกจากนี้ก็อาจเกิดลำไส้อุดตันได้เหมือนกัน  แมวที่ติดเชื้อหรือท่อปัสสาวะอุดตัน จะใช้เวลา (พยายาม) ฉี่นานผิดปกติ อาจมีเลียตรงนั้นของตัวเอง หรือร้องครางบอกเจ้าของ แมวก็ท้องผูกได้ ดีไม่ดีจะเป็นเรื้อรัง จนต้องกินอาหารพิเศษหรือยาระบาย บางทีก็มีปัญหาเรื่องท้องเสียแทน หรือท้องเสียเรื้อรังเพราะลำไส้อักเสบ ไม่ว่าจะเป็นอย่างไหนก็ทำให้แมวเจ็บหรือไม่สบายตัวด้วยกันทั้งนั้น จนกลัวการใช้กระบะทรายไปเลย หรือไปไม่ถึงกระบะทรายจนต้องถ่ายเรี่ยราด  แมวที่ลำไส้อักเสบเรื้อรังจะอยู่ๆ ก็มีอาการขึ้นมา ไม่ค่อยอยากอาหาร อ่อนแรง อาเจียน หรือขากก้อนขนบ่อยขึ้น พวกนี้เป็นสัญญาณบอกว่าลำไส้ผิดปกติ ถ้าแมวสูงวัยหรือไม่แข็งแรง ก็คงปีนเข้ากระบะทรายไม่สะดวกเหมือนแต่ก่อน ถ้าสังเกตว่าแมวขาเปลี้ย ต้องคอยอุ้มขึ้นเก้าอี้หรือเตียงให้ ขากระตุก/สั่นเป็นพักๆ หรือท่าทางเจ็บสันหลังหรือหาง ให้รีบพาไปหาหมอทันที! อีกทางที่ช่วยได้เยอะคือหากระบะทรายขอบเตี้ย หรือมี "ประตูบานพับ" ข้างกระบะ รวมถึงหากระบะทรายใหญ่ขึ้น แมวจะได้กลับตัวสะดวก  บางทีแมวก็น้ำหนักเกินจนยากจะใช้กระบะทรายเดิม แบบนี้ต้องหากระบะทรายใหญ่ขึ้น แล้วจับเข้าคอร์สลดน้ำหนักโดยด่วน แต่ต้องอยู่ภายใต้การควบคุมดูแลของสัตวแพทย์ผู้เชี่ยวชาญ หลายครั้งที่แมวฉี่นอกกระบะทรายเพราะปัญหาสุขภาพ เช่น ติดเชื้อในระบบทางเดินปัสสาวะ เบาหวาน โรคไตเรื้อรัง ไฮเปอร์ไทรอยด์ กระเพาะปัสสาวะอักเสบแบบมีหรือไม่มีผลึกปัสสาวะ และลำไส้อักเสบเรื้อรัง (IBD) เอาเป็นว่าสังหรณ์ใจเมื่อไหร่ให้รีบพาแมวไปตรวจรักษาจะดีกว่า   สังเกตพฤติกรรมและอาการของแมว จะได้อธิบายให้คุณหมอฟังได้ คุณหมอจะถามประมาณว่า แมวฉี่เรี่ยราดแถวๆ กระบะหรือห่างออกไป? คราบฉี่เป็นวงใหญ่แค่ไหน? แมวพยายามจะฉี่ในกระบะทรายไหม? ตอนฉี่แมวร้องทรมานไหม? แมวกินน้ำบ่อยผิดปกติหรือเปล่า? ฉี่แมวสีอ่อนเกือบใส สีปกติ หรือเข้มกว่าปกติ? แมวฉี่บ่อยแค่ไหน? ถึงตรวจแล้วแมวจะไม่มีโรค คุณหมอก็อาจยังจ่ายยาแก้วิตกกังวล จะได้ไม่พ่นอาณาเขต แต่ไม่ได้แปลว่าจะแก้ปัญหาน้องเหมียวของคุณได้เสมอไป ยังไงต้องสอบถามคุณหมอให้ละเอียด ทั้งข้อเสียข้อดี ที่แมวเลิกใช้กระบะทราย เป็นไปได้ว่ากลัวอะไรสักอย่าง เช่น เสียงดังหรือสัตว์เลี้ยงอื่นรบกวน คุกคาม อีกทีคือแมวไม่ชอบจุดที่คุณเลือกวางกระบะทราย และสุดท้ายคือเป็นไปได้ว่าคุณเพิ่งย้ายบ้าน แมวยังไม่ชิน จุดที่ควรจัดวางกระบะทรายคือมุมสงบ คนและสัตว์เลี้ยงไม่พลุกพล่าน แต่ตอนแมวใช้งานก็ต้องมองเห็นทางหนีทีไล่ชัดเจน ให้เลือกห้องที่มีอย่างน้อย 2 ทางออก แมวจะได้ไม่รู้สึกจนมุม  อย่าวางกระบะทรายใกล้ชามอาหารและน้ำ เพราะแมวจะไม่ขับถ่ายและกินอาหารในบริเวณเดียวกัน สัญญาณบอกว่าแมวไม่สะดวกใจใช้กระบะทราย คือกระโดดเข้ากระบะทรายแล้วออกทันที หรือไปขับถ่ายด้านนอก แถวๆ กระบะทรายแทน ลองย้ายกระบะทรายไปไว้ห้องอื่น ถ้าแมวมีพฤติกรรมที่ว่า ถ้าบ้านมีหลายชั้น ให้มีกระบะทรายชั้นละ 1 กระบะ เล่นกับแมวในบริเวณที่วางกระบะทราย ทิ้งของเล่น (อย่าวางอาหาร) ไว้ในห้องด้วย แมวจะได้ใช้เวลาในห้องนั้นบ่อยๆ และเชื่อมโยงในทางบวก ปล่อยแมวสำรวจกระบะทรายเอง อย่าอุ้มแมวไปใส่ในกระบะทราย และอย่าให้รางวัลเป็นขนม/อาหารหลังแมวยอมใช้กระบะทราย เพราะจะส่งผลเสียมากกว่า เพราะแมวอาจกลัวหรือไม่สบายตัวไม่สบายใจ แมวไม่เหมือนหมา ตรงที่ต้องปล่อยให้แมวสมัครใจใช้กระบะทรายเอง โดยเฉพาะถ้าเคยใช้มาแล้ว ถ้าแมวอึฉี่โดยเกาะที่ขอบกระบะหรือทำธุระข้างกระบะแทน เป็นไปได้ว่ากระบะทรายสกปรกเกินไป ให้หมั่นเก็บก้อนอึฉี่ แล้วเปลี่ยนทรายแมวใหม่อย่างน้อยวันละ 1 ครั้ง ถ้าแมวเยอะ 2 ครั้งได้ยิ่งดี และล้างทำความสะอาดทั้งกระบะทรายอาทิตย์ละครั้ง โดยใช้เบคกิ้งโซดาหรือสบู่แบบไม่แต่งกลิ่น  ถ้าใช้ทรายแมวแบบไม่จับตัวเป็นก้อน ก็ต้องเปลี่ยนทรายทั้งกระบะทุก 1 - 2 วัน ไม่งั้นกลิ่นจะหมักหมม แมวก็เลิกใช้ละทีนี้  อย่าทำความสะอาดกระบะทรายด้วยน้ำยาหรือผลิตภัณฑ์ที่แต่งกลิ่น และอย่าใช้น้ำยาฆ่าเชื้อ เว้นแต่ใช้กับกระบะทรายแมวได้โดยเฉพาะ เพราะหลายตัวมีสารเคมีที่เป็นพิษกับแมว ถ้าจะเปลี่ยนยี่ห้อหรือชนิดทรายแมว ต้องทำแบบค่อยเป็นค่อยไป โดยผสมลงในทรายเก่าทีละนิด แล้วค่อยๆ เพิ่มปริมาณขึ้นตอนเปลี่ยนทรายแมวแต่ละครั้ง แมวจะปรับตัวได้ง่ายกว่าถ้าใช้ทรายแบบไม่แต่งกลิ่น และผิวสัมผัสเดียวกับทรายชนิดเก่า  ถ้าต้องเปลี่ยนเพราะทรายเก่าเลิกผลิต ให้ซื้อทรายใหม่มา 2 - 3 แบบ แล้วเทใส่กระบะทรายแยกกันไป เรียงไว้ข้างกัน ปล่อยให้แมวเลือกทรายที่ชอบเอง ปรับเปลี่ยนปริมาณทรายในกระบะ โดยเฉพาะถ้าผิวสัมผัสของทรายใหม่ต่างจากทรายเก่าที่แมวคุ้นเคย แมวบางตัวก็ชอบให้เททรายแมวไว้ตื้นๆ ลึกไม่เกิน 2 นิ้ว (5 ซม.) ยิ่งถ้าเป็นแมวขนยาวยิ่งชอบชั้นทรายบางๆ จะได้ขุดถึงก้นกระบะได้ ถ้าเพิ่งเปลี่ยนกระบะทรายแล้วแมวไม่ค่อยชอบ ให้ลองทำตามวิธีต่อไปนี้ จะได้น่าใช้ยิ่งขึ้น  แมวบางตัวชอบกระบะทรายแบบมีหลังคา แต่บางตัวก็ชอบแบบเปิดโล่ง ก็ต้องคอยสังเกตแล้วปรับเปลี่ยนตามความชอบของแมว เอาแผ่นพลาสติกรองกระบะทรายออก เพราะเล็บแมวชอบไปเกี่ยวติด  แมวส่วนใหญ่ไม่มีปัญหากับ "ห้องน้ำแมวอัจฉริยะ" (ทำความสะอาดตัวเองได้) แต่แมวบางตัวกลัวจนไม่กล้าเข้าใกล้ ยิ่งแมวขี้กลัวขี้เครียด พอได้ยินเสียงมอเตอร์ ก็กลัวจนเลิกใช้ไปเลย ถ้าไม่แน่ใจว่าแมวคุณจะใช้ไหม ก็ซื้อกระบะทรายธรรมดาจะดีกว่า ถ้ากระบะทรายใหม่เล็กกว่าเก่า สุดท้ายคงต้องหาที่ใหญ่ขึ้นหรือใหญ่เท่าเดิมมาให้แมวใช้แทน ถ้าเป็นกระบะทรายกว้างๆ แต่ขอบเตี้ยจะดีที่สุด บางคนก็ใช้กล่องพลาสติกใสสำหรับเก็บเสื้อผ้าแทน ถ้าแมวอึฉี่นอกกระบะทราย ก็ต้องทำความสะอาดด้วยน้ำยาสูตรเอนไซม์สำหรับกำจัดคราบและกลิ่นฉี่แมวโดยเฉพาะ (หรือผสมผงทำความสะอาดสูตรเอนไซม์ 10% ในน้ำ) แล้วล้างออกด้วยน้ำเย็น จะช่วยกำจัดกลิ่นฉี่ไม่ให้ดึงดูดแมวกลับมาฉี่ซ้ำที่เดิม ถ้าอยากให้เห็นผลที่สุด หลังทำความสะอาดจนแห้งแล้ว ให้ฉีดแอลกอฮอล์ล้างแผลซ้ำอีกที ถูเบาๆ แล้วทิ้งไว้ให้แห้ง ถ้าแมวเริ่มฉี่นอกกระบะทรายซ้ำที่เดิมจนติด ก็ต้องหาอะไรมากัน ไม่ให้เข้าถึงบริเวณนั้นได้ง่าย หรือหาวิธีทำให้แมวไม่อยากเข้ามาใช้บริการจนกว่าจะฝึกใช้กระบะทรายสำเร็จ   ถ้าแมวชอบแอบไปทำธุระในมุมมืดลับตาคน ให้ติดไฟจ้าๆ เข้าไว้ เป็นแบบมีเซนเซอร์แมวมาแล้วไฟสว่างได้ยิ่งดี  ทำให้พรมหรือบริเวณที่แมวชอบกลายเป็น "แมวเกลียด" โดยปูแผ่นฟอยล์หรือติดเทปกาวสองหน้าไว้  ถ้าแมวฉี่ใส่ผ้าม่าน ให้ยกชายมัดไว้สูงๆ จนกว่าแมวจะกลับมาใช้กระบะทรายตามเดิม  เอาผ้าพลาสติกหรือม่านห้องน้ำคลุมเฟอร์นิเจอร์ที่แมวชอบไปฉี่ใส่  เวลาไม่ใช้อ่างอาบน้ำหรืออ่างล่างหน้า/ล้างจาน ให้เปิดน้ำใส่ไว้ตื้นๆ ถ้าห้ามไม่ได้ก็ไหลตามน้ำ แมวชอบขับถ่ายที่มุมไหนให้ยกกระบะทรายใหม่ไปวางทับที่ซะเลย ถ้าจุดนั้นคือกลางพรมในห้องนั่งเล่นก็ต้องคิดหนักหน่อย แต่ถ้าเป็นมุมลับตาหน่อยก็จัดการได้เลย  อีกวิธีคือย้ายชามอาหารของแมวมาวางทับที่ เพราะแมวส่วนใหญ่จะไม่กินและขับถ่ายในบริเวณเดียวกัน ถ้าปรับเปลี่ยนยังไงก็ไม่ได้ผล ก็ต้องทำใจแล้วค่อยๆ ปรับตัว เช่น ถ้าแมวชอบฉี่ใส่พรม ก็ให้เอาผ้าแบบเดียวกันไปใส่ในกระบะทรายซะเลย ถ้าแมวตามน้ำ วันถัดมาก็ค่อยๆ เททรายแมวทับพรมในกระบะไปเรื่อยๆ อย่าลืมเปลี่ยนพรมใหม่ด้วยตอนสกปรกเกินทน ทำแบบนี้ไปเรื่อยๆ จนแมวใช้กระบะทรายโดยไม่ต้องพึ่งพรมในที่สุด   ต้องกักบริเวณแมวให้อยู่แต่ในมุมของบ้านที่ไม่มีพรมสักพัก วิธีนี้ถึงจะได้ผล ไม่งั้นก็ม้วนพรมเก็บไปเลยชั่วคราว แต่ถ้าแมวขี้เบื่อหรือขี้เครียด วิธีนี้ก็อาจจะอันตรายหน่อย หลักการเดียวกับพรม คือถ้าเลี้ยงแมวแบบปิดๆ เปิดๆ อยู่ทั้งในบ้านและนอกบ้าน จนติดนิสัยชอบฉี่อึตามดินตามสนาม ก็ลองหาดินปลูกต้นไม้หรือทราย (ทั้งหมดต้องไม่มีปุ๋ยหรือสารเคมีผสม) มาใส่ในกระบะดู แล้วค่อยๆ ปรับเปลี่ยน เพิ่มทรายแมวทีละนิดจนแมวใช้งานตามปกติ
พาแมวไปทำหมัน. ลดความเครียดของแมว. แมวพ่นอาณาเขตต้องรีบจัดการ. เปลี่ยนกระบะทรายให้ใหญ่ขึ้นตามตัวแมว. ถ้าเป็นแมวขนยาว ต้องเล็มขนที่สกปรกพันกัน. เตรียมตัวก่อนทิ้งแมวไว้ที่บ้าน. ฝึกนิสัยแมวที่อยู่รวมกันหลายตัว. ถ้ายังไม่หาย ต้องจับแยกกัน. พาไปตรวจว่าแมวมีปัญหาการฉี่หรือเปล่า. เช็คว่าแมวท้องไส้ปั่นป่วนหรือเปล่า. ให้แมวเข้ากระบะทรายสะดวกขึ้น. ให้คุณหมอตรวจแล้วตัดไปทีละโรค. ย้ายกระบะทรายไปอยู่ในตำแหน่งที่เหมาะสม. ชวนแมวเล่นแถวๆ กระบะทราย. รักษาความสะอาดกระบะทราย. เปลี่ยนยี่ห้อหรือชนิดทรายแมวแบบค่อยเป็นค่อยไป. แก้ที่กระบะทรายใหม่. กำจัดคราบฉี่อึด้วยน้ำยาสูตรเอนไซม์. ทำให้แมวไม่อยากกลับมาฉี่เรี่ยราดซ้ำ. วางกระบะทรายทับจุดที่แมวขับถ่ายเรี่ยราด. ทำตามใจแมวแล้วค่อยปรับกันไป.
https://www.wikihow.com/Retrain-a-Cat-to-Use-the-Litter-Box https://www.wikihow.com/Retrain-a-Cat-to-Use-the-Litter-Box https://www.wikihow.com/Retrain-a-Cat-to-Use-the-Litter-Box
Addressing Other Causes Ruling Out a Medical Issue Retraining after a Move, Litter Change, or Negative Event